**FAQ baseret på overenskomstresultatet for elev overenskomsten mellem Veterinærsygeplejerskernes Fagforening og**

**Dyrlægevirksomhedernes Arbejdsgiverforening**

**1. august 2024 til 31. juli 2026**

**1. Løn**

**Hvad er de nye lønsatser?**

* **Elever**:

**1. august 2024**: 1. år – 13.100 kr., 2. år – 14.600 kr., 3. år – 16.800 kr.

**1. august 2025**: 1. år – 13.400 kr., 2. år – 14.900 kr., 3. år – 17.200 kr.

* **Voksenelever**:
  + 1. **august 2024** – 21.000 kr.

1. **august 2025** – 21.300 kr.

**Er lønstigningen med tilbagevirkende kraft fra 1.august?**

* Ja – din april løn vil derfor indeholde et engangsbeløb svarende til den lønstigning du skulle have haft.

**2. Pension**

**Hvad ændres i pensionsbidraget?**

* Fra 1. august 2025 stiger arbejdsgivers bidrag med 2 %-point til 5 %.

**3. Ulempetillæg**

**Hvordan ændres ulempetillæggene?**

* Fra 1. august 2024 gælder:

**Hverdage kl. 17.30 – 22.00 og lørdage kl. 06.30 – 20.00**: 30 % af lønnen pr. time.

**Hverdage kl. 22.00 – 06.30, samt søn- og helligdage**: 100 % af lønnen pr. time.

I stedet for et krone/øre beløb er tillægget nu em procentdel af den individuelle løn. Beløbet bliver derfor også højere, jo højere ens månedsløn er.

**4. Feriefridage**

**Hvad er reglerne for feriefridage?**

* Elever optjener 2½ feriefridag pr. år (2½/12 pr. måned) fra ansættelses begyndelse.
* Feriefridage afholdes efter aftale og kan overføres til næste kalenderår, hvis de ikke bruges.
* Feriefridage kan ikke afholdes, mens eleven er på skole

**Har jeg optjent feriefridagene med tilbagevirkende kraft fra 1.august?**

* Ja – du har optjent 0,2 feriefridag siden d. 1. august 2024. Dog tidligst fra din uddannelsesaftales begyndelse i perioden.

**5. Frihed uden løn**

**Hvornår kan frihed uden løn gives?**

* **Dødsfald/begravelse af nære pårørende**: Frihed uden løn, varsling hurtigst muligt.
* **Flyttedag**: En dag uden løn, varsles min. 4 uger før.
* **Barns 2. sygedag**: Frihed uden løn meddeles i overensstemmelse med lokale retningslinjer.

**Der står ikke i overenskomsten hvem der kan betragtes som en nær pårørende…?**

* Det er op til dig at vurdere hvem du betragter som en nær pårørende for netop dig

**6. Arbejdstidsplanlægning og timebank**

**Hvad indebærer timebanken?**

* Mulighed for overførsel af +/- 18 timer til næste normperiode.
* Timer kan kun overføres én gang, hvorefter de skal afvikles.

**7. Overarbejde**

**Hvad er reglerne for overarbejde?**

* Elever kan frivilligt udføre uddannelsesrelevant overarbejde ved akut travlhed.
* Overarbejde optjenes som 1:1 til afspadsering med et tillæg på 50 % af timelønnen.
* Maks. 3 timers overarbejde pr. uge.

**Må min chef og jeg aftale, at jeg arbejder over fordi der skal handles ind til frokostordningen næste dag?**

* nej **–** aftalt overarbejde skal være uddannelsesrelevant.

**8. Pensionsbestemmelse**

**Kan der anvendes andre pensionsselskaber?**

* Ja, hvis arbejdsgiver havde en firmapensionsordning etableret før 31. december 2015, som opfylder overenskomstens krav.

I sådan et tilfælde skal du meddele det til Veterinærsygeplejerskernes Fagforening!

**9. Redaktionelle ændringer**

**Hvorfor ser overenskomsten helt anderledes ud?**

* Aftalen er gennemredigeret for at gøre den mere læsevenlig og informativ. Den minder nu i form, som den overenskomst du kommer ud til, når du er færdiguddannet.